Registreeritud EAL-s 99/RS

8.Saaremaa Rallisprint 
EMV VII etapp sõidu- ja veoautodele
Oriküla paarisrajal, 20.august 2005
J U H E N D 

I  VÕISTLUSTE AEG, KOHT JA AJAKAVA
1.1. Võistlused toimuvad 20.augustil 2005.a.  Oriküla paarisrajal. Raja pikkus  2000 m. Info tel. 55569869

1.2.  08.00 - 10.45      	registreerimine, tehniline kontroll, rajaga tutvumine
	11.00 	võistlusrajaga tutvumine noorte arvestusklassis
	11.30	võistlussõidud
       17.00	autasustamine
Võistluste täpne ajakava, stardijärjekord ja info võistluste teadetetahvlil
Eelregistreerimine
Eelregistreerimine algab 03.08.2005 kell 10.00 ja lõpeb 18.08.2005 kell 24.00. Eelregistreerimine sooritada interneti aadressil  
Võistluste käigus tutvustatakse publikule vaid nende sportlaste andmeid, kes on esitanud õigeaegselt osavõtuavalduse ja registreerunud ajavahemikul 03.08-18.08.2004

II KORRALDAJA
2.1. Võistluste korraldaja: spordiklubi SAR-TECH MOTORSPORT
       info tel. 55569869, faks 45 56700, e-mail: 

2.2. Võistluste juht	Aivar PARTS  (I)
       Ohutusülem	Enn ÕIS (III)
	Peaajamõõtja	Kalvi PÕLD (III)
	Tehniline komisjon	Margus SEPP (III)
	Võistluste sekretär      Irja LEPIK (II)
	Kommentaator 	     Hardi Raiend

III ARVESTUSKLASSID, VÕISTLUSAUTOD
3.1. SPORT 2 WD (rühm A, N, E) 
3.2. ERK 2 WD (ERK; ERK Standard ja ringrajaautod)
3.3. SPORT 4 WD (rühm A, E ja WRC)
3.4. SPORT 4 WD (rühm N)
3.5. J16 (noored 2WD 1600 cc)
3.6. J18 (juuniorid 2WD 2000 cc)
3.7. Veoautod (GAZ-51, GAZ-52 R6)
3.8. Veoautod (GAZ-53 V8)
3.9. Võistkond

IV OSAVÕTJAD
4.1. Rallisprindist osavõtjad esitavad mandaadis: kehtiva võistlejalitsentsi, registreerija litsentsi, võistlusauto EAL tehnilise kaardi, juhiload ja allkirjastatud osavõtuavalduse.
4.2. Noorvõistlejail on lubatud osaleda kaassõitjata või juhilubadega kaassõitjaga, kes omab kehtivat elukindlustuspoliisi vähemalt 50000 EEKi
4.3. Ühel autol võib võistelda kaks võistlejat, kes mõlemad tasuvad osavõtumaksu.
4.4. Iga võistleja võib võistelda vaid ühel autol ja ühes arvestusklassis.

V  VÕISTLUSTE KÄIK
5.1. Võistlused viiakse läbi vastavuses EAL Võistlusmääruste tehniliste tingimustega, rallisprindi 2005.a. meistrivõistluste üldjuhendiga ja antud etapi juhendiga.
5.2. Võistlusrajaga tutvumine jalgsi või jalgrattal.
5.3. Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne. Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.
5.4. Valestardi eest on karistus 10 sek.
5.5. Kui võistleja ei stardi 20 sek. jooksul, loetakse võistleja katkestanuks antud võistlussõidus.
5.6. Kõik tulemused vastavalt finishiprotokollile.

VI  PROTESTID
6.1. Protestiaeg 15 min. peale esialgsete tulemuste avaldamist teadetetahvlil. Protesti kautsjon on 1000 krooni, auto lahtivõtmisel 3000 krooni.

VII  OSAVÕTUMAKSUD
7.1. 4 WD 	500 krooni
	2 WD	400 krooni
	Noored	300 krooni
	Veoautod	300 krooni
7.2. Võistkondlik arvestus
7.2.1. Võistkonna moodustavad 3 sõitjat, kellest arvesse läheb 2 parema tulemus
7.2.2. Võistkonna registreerimismaks  500 krooni 
7.3. Osavõtumaksud tasutakse kohapeal mandaadis    

VIII  AUTASUSTAMINE
8.1. Arvestusklassi kolme parimat autasustatakse korraldaja karikaga
8.2. Parimat võistkonda autasustatakse karikaga
8.3. Võistluste korraldaja koos sponsoritega võivad välja panna eriauhindu

IX  VASTUTUS
9.1. Võistluse korraldaja ja EAL ei vastuta võimalike õnnetuste ja nende tagajärgede eest.

X  REKLAAM
10.1. Korraldajal on õigus reserveerida kohad reklaamiks, mis peavad jääma autole  võistluste lõpuni.
10.2. Reklaamist keeldumise korral on stardimaks kahekordne. 
10.3. Reklaamid peavad olema paigaldatud autole enne tehnilisele komisjonile esitamist.